Document ID: /roh_data/filtered/fineweb-2-filterrobots_roh.jsonl.gz/9853

Inauguraziun da la canorta a Scuol
(anr/mdp) In venderdi ha ün grond numer da visitaduors profità da l'occasiun da guardar las localitats da la nouva canorta «Villa Milla» a Scuol. Quella es la prüma da quist gener in Engiadina Bassa.
Sper la part ufficiala haja dat eir trategnimaint cun gös per uffants e cun musica. Maja Bischoff-Pool da Sent, la presidenta da la società Chüra d'uffants Engiadina Bassa, il president da la Pro Engiadina Bassa Guido Parolini e Sabine Hasler sco respunsabla pel ressort famiglia, uffants e giuvenils da l'Uffizi social dal Grischun han tgnü pled in chosa. Tuots trais sun persvas da la necessità dad üna tala instituziun illa regiun ed i'l chantun Grischun insomma.